Kempa martestudo

La Kempa martestudo (Lepidochelys kempii), estas la plej rara kaj la plej endanĝerigata specio de martestudo. Ĝi estas unu el du vivantaj specioj en la genro Lepidochelys (la alia estas L. olivacea, Esperante Oliveca martestudo), de la familio Cheloniidae.

Tiu specio de testudo estas nomita Kempa laŭ Richard Moore Kemp (1825-1908) de Key West kiu estis la unua kiu sendis specimenon al Samuel Garman en Harvard.Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. ISBN 978-1-4214-0135-5. (Lepidochelys kempii, p. 139).

Almenaŭ unu anglalingva fonto referencas al la Kempa martestudo kiel heartbreak turtle ("korkreva testudo"). En sia libro The Great Ridley Rescue, Pamela Philips asertis, ke tiu nomo estis stampita de fiŝkaptistoj kiuj atestis, ke tiuj testudoj mortas post kiam oni turnas ilin sur iliaj dorsoj. La fiŝkaptistoj diris, ke tiuj testudoj "mortis pro korkrevo"."Frequently Asked Questions". Help Endangered Animals - Ridley Turtles. Gulf Office of the Sea Turtle Restoration Project. Arkivita el la originalo la 26an de Februaro, 2009. Alirita la 5an de Januaro 2021.Philips, Pamela (September 1988). The Great Ridley Rescue. Mountain Press. p. 180. ISBN 0-87842-229-3.

 Aspekto 
La Kempa martestudo estas la plej malgranda el ĉiuj martestudaj specioj, atingante maturecon kiam ĝi estas 58–70 cm karapaclongaj kaj pezas nur 36–45 kg.Conant R (1975). A Field Guide to Reptiles and Amphibians of Eastern and Central North America, Second Edition. Boston: Houghton Mifflin. xviii + 429 pp. + Plates 1-48.  (hardcover),  (paperback). (Lepidochelys kempi, pp. 75-76 + Plate 11). Tipe en martestudoj, ĝi havas dorsventre ebenan korpon kun speciale adaptitaj naĝiloj kiel antaŭaj membroj kaj beko. La plenkreskuloj atingas maksimumon de 75 cm de karapaclongo kaj pezas maksimumon de 50 kg.

 Kutimoj 
 Nutrado 
Kempaj martestudoj nutras sin ĉefe per moluskoj, krustuloj, meduzoj, fiŝoj, algoj, kaj eĥinoj. La testudidoj nutras sin ĉefe per kraboj.

 Vivociklo 
La plejparto (95%) de la testudinoj revenas ĉiujare al unu 26-kilometra strando—Rancho Nuevo en la Meksika ŝtato Tamaulipas—por demeti ovojn. Aliaj demetas ovojn en Insulo Padre en Teksaso, kaj aliaj lokoj de la Meksika Golfo. La nesta sezono daŭras de aprilo ĝis aŭgusto. La testudoj pariĝas en la maro, post kio la gravedaj testudinoj alvenas po grupegoj de centoj aŭ miloj da nestontoj, kiuj nomiĝas hispane arribadas, laŭ signifo "alvenoj". Ili estas la solaj martestudoj, kiuj nestas ĉefe tage. Ili preferas lokojn, kie dunoj estas, aŭ dualoke . La testudinoj demetas du aŭ tri ovarojn en sezono je intervaloj de 10-20 tagoj. Ĉiu ovaro havas proksimume 110 ovojn kaj la kovado daŭras 45-70 tagojn. La sekso de la testudidoj determiniĝas laŭ la temperaturo de la areo dum kovado; pli varmaj temperaturoj rezultigas pli da testudinoj kaj malpli da virtestudoj.

La testudidoj kutimas vivi en flosantaj sargasaroj dum la unuaj jaroj. Poste, ili okupas areon inter la nordokcidenta Atlantiko kaj la Meksika Golfo dum ili kreskas. Ili atingas seksan plenkreskon je la aĝo de 10-12 jaroj.

 Bildaro 

 Notoj 

Kategorio:Vundeblaj specioj
Kategorio:Endanĝeritaj specioj
Kategorio:Reptilioj
Kategorio:Testuduloj